
ΘΕΜΑ :   Ανακοίνωση για συγχωνεύσεις σχολείων
Αγαπητοί γονείς , 

το φλέγον ζήτημα της συγχώνευσης σχολικών μονάδων στο δήμο μας αλλά και σ’ όλη την περιοχή της Αττικής, απασχολεί και προκαλεί την ανησυχία όλων των εμπλεκόμενων με την εκπαίδευση αλλά και της ευρύτερης κοινωνίας.

Η συνεχής υποβάθμιση της δημόσιας εκπαίδευσης καθώς και η αντιμετώπισή της αφορά όλους μας.

Η δημιουργία «σχολείων – μαμούθ» όπου οι μαθητές στοιβάζονται σε πολυπληθή τμήματα ή αναγκάζονται να αναζητήσουν σχολική στέγη εκτός περιοχής, ένα σχολείο χωρίς εκπαιδευτικούς, που θα τρέχουν να καλύψουν το ωράριο τους, από το ένα σχολείο στο άλλο είναι γεγονότα που πρέπει συντονισμένα και άμεσα να αποτρέψουμε.

Η  έναρξη των προαγωγικών εξετάσεων της Α΄ τάξης των Γενικών Λυκείων στις 29 Μαΐου, έφερε στην επιφάνεια ακόμη μια φορά, τη λεγόμενη Τράπεζα Θεμάτων η οποία άνοιξε τις πύλες της μόλις λίγα 24ωρα πριν από τις εξετάσεις (τη Δευτέρα 26 Μαΐου), είναι η πρώτη φορά που θα έχουμε εξετάσεις στην Α΄ Λυκείου, πανελλαδικού χαρακτήρα μέσα από Τράπεζα Θεμάτων, χωρίς προεργασία, χωρίς πιλοτική εφαρμογή, με αποτέλεσμα  τη βίαιη απομάκρυνση ενός μεγάλου αριθμού μαθητών (σχολική Διαρροή ) από τη Δευτεροβάθμια Εκπαίδευση. 

Τα προβλήματα αυτά δεν πρέπει να μας αφήσουν αδιάφορους, πρέπει με συντονισμένες προσπάθειες να κινητοποιηθούμε ΑΜΕΣΑ  όλοι οι γονείς και των δύο βαθμίδων.
Το ΔΣ της Ένωσης Συλλόγων Γονέων Μαθητών Κορυδαλλού συνεδρίασε εκτάκτως και αφού παρευρέθηκε στην από κοινού συνάντηση που πραγματοποιήθηκε από το Σύλλογο Εκπαιδευτικών Κορυδαλλού – Αγίας Βαρβάρας & το Δήμαρχο Κορυδαλλού Σταύρο Κασιμάτη  στην αίθουσα συνεδριάσεων του Δημοτικού Συμβουλίου προτρέψαμε τα σχολεία που έχουν προταθεί για συγχώνευση  4ο – 7ο & 16ο – 17ο να προκαλέσουν Γενικές Συνελεύσεις ώστε να ενημερώσουν τους γονείς των σχολικών μονάδων τους και μαζί από κοινού να συμμετέχουν στις παρακάτω δράσεις :
Την Τρίτη 3/6, στις 9:30’ πμ στην πλατεία Κοραή στον Πειραιά, συνάντηση με σχολεία όμορων Δήμων, για να πραγματοποιηθεί παράσταση διαμαρτυρίας στο γραφείο του Διευθυντή Α/άθμιας Εκπαίδευσης
Την Πέμπτη 5/6, στις 7:00’ μμ στο Πολιτιστικό Κέντρο “ΜΕΛΙΝΑ ΜΕΡΚΟΥΡΗ”
(ΓΡ. ΛΑΜΠΡΑΚΗ & ΤΑΞΙΑΡΧΩΝ) πορεία Διαμαρτυρίας με τη συνεργασία των Ενώσεων Συλλόγων Γονέων των όμορων Δήμων, Νικαίας & Κερατσινίου-Δραπετσώνας
Την Παρασκευή 6/6, ( θα ανακοινωθεί άμεσα ο τόπος και η ώρα)  διαμαρτυρία έξω από το Υπουργείο Παιδείας, με στάση εργασίας που θα προκηρύξει ο Σύλλογος Εκπαιδευτικών Κορυδαλλού – Αγίας Βαρβάρας  & με την παραχώρηση πούλμαν από το  Δήμο Κορυδαλλού για τη μετακίνηση των γονέων
 Από κοινού εκπαιδευτικοί, γονείς, παιδιά & φορείς να δώσουμε τη μάχη μας ενάντια στις συγχωνεύσεις- καταργήσεις σχολείων.

Να μην κλείσει κανένα σχολείο.

· 20 μαθητές ανά τμήμα
· 12χρονο αποκλειστικά δημόσιο ενιαίο σχολείο

· Σύγχρονα δημόσια σχολεία με μαζικούς μόνιμους διορισμούς εκπαιδευτικών
ΣΤΟ ΜΕΛΛΟΝ ΤΩΝ ΠΑΙΔΙΩΝ ΜΑΣ ΔΕ ΓΙΝΟΝΤΑΙ ΕΚΠΤΩΣΕΙΣ!

                                        Για το ΔΙΟΙΚΗΤΙΚΟ ΣΥΜΒΟΥΛΙΟ

